राम तेरी गंगा मैली
राम तेरी गंगा मैली 1985 की हिन्दी भाषा नाट्य फिल्म है। इसका निर्देशन अभिनेता राज कपूर ने किया था और मुख्य भूमिकाओं में मन्दाकिनी और उनके पुत्र राजीव कपूर हैं। यह राज कपूर की आखिरी फिल्म थी। यह फिल्म 1985 की सबसे ज्यादा कमाई करने वाली हिन्दी फिल्म थी। संगीत निर्देशक रवीन्द्र जैन को इस फिल्म के लिए फिल्मफेयर पुरस्कार मिला था। फिल्म पारदर्शी साड़ी में स्नान और स्तनपान करने के मन्दाकिनी के दृश्यों के कारण बहुत विवादास्पद रही थी।